રાજ્યમાં સૌથી વધુ 21 વિધાનસભા બેઠક ધરાવતાં અમદાવાદ શહેર અને જિલ્લાની મતગણતરી માટે એલ ડી એન્જીનિયરિંગ કોલેજ, સરકારી પોલિટેકનિક, અને ગુજરાત કોલેજ..એમ ત્રણ મથક છે, જેના 33 સ્ટ્રોંગરુમમાં કુલ 56 હજારથી વધુ ઈવીએમ-વીવીપેટ સંરક્ષિત છે. મતગણતરી ચાલુ હશે તે દરમિયાન 147 લાઇવ સીસીટીવી કેમેરા લગાવાયાં છે. આ વેબકાસ્ટિંગ જિલ્લા ચૂંટણી અધિકારીઓની ઓફિસમાં કનેક્ટ રહેશે જેથી સમગ્ર પ્રક્રિયા પર ચાંપતી નજર રહેશે.